CELEX: E2019P0013
Language: sl
Date: 2019-12-18 00:00:00
Title: Zahtevek za svetovalno mnenje Sodišča Efte, ki ga je 18. decembra 2019 vložil odbor za pritožbe v zvezi z javnimi naročili, v zadevi Hraðbraut ehf. proti mennta- og menningarmálaráðuneytið, Verzlunarskóli Íslands ses., Tækniskólinn ehf. in Menntaskóli Borgarfjarðar ehf. (Zadeva E-13/19) 2020/C 110/10

2.4.2020   
            
            
               SL
            
            
               Uradni list Evropske unije
            
            
               C 110/11
            
         
      Zahtevek za svetovalno mnenje Sodišča Efte, ki ga je 18. decembra 2019 vložil odbor za pritožbe v zvezi z javnimi naročili, v zadevi Hraðbraut ehf. proti mennta- og menningarmálaráðuneytið, Verzlunarskóli Íslands ses., Tækniskólinn ehf. in Menntaskóli Borgarfjarðar ehf.
      (Zadeva E-13/19)
      (2020/C 110/10)
      Odbor za pritožbe v zvezi z javnimi naročili (kærunefnd útboðsmála) je pri Sodišču Efte 18. decembra 2019 vložil zahtevek za svetovalno mnenje v zadevi Hraðbraut ehf. proti mennta- og menningarmálaráðuneytið, Verzlunarskóli Íslands ses., Tækniskólinn ehf., in Menntaskóli Borgarfjarðar ehf., ki ga je tajništvo Sodišča Efte prejelo 23. decembra 2019, in sicer glede naslednjih vprašanj:
      
                  1.
               
               
                  Ali je treba pogodbo, ki jo ministrstvo podpiše s subjektom, ki ima licenco za opravljanje dejavnosti višje srednje šole, s katero se zadevni subjekt zaveže, da bo učencem in učiteljem zagotovil storitve in objekte, ki so običajni na višji srednji stopnji, in na podlagi katere se lahko izplačujejo finančni prispevki, šteti za javno naročilo storitev v smislu Direktive 2014/24/EU (glej zlasti člen 2(9))?
               
            
                  2.
               
               
                  Ali so vrste storitev, opisane v prvem vprašanju, socialne storitve ali druge posebne storitve v smislu člena 74 Direktive 2014/24/EU in če je tako, ali bi se morale v zvezi z javnim naročilom uporabljati določbe poglavja I naslova III Direktive?
               
            
                  3.
               
               
                  Ali je za rešitev prvega in drugega vprašanja pomembno, ali je plačilo za zadevne storitve določeno v proračunski zakonodaji islandskega parlamenta ali v skladu z odločbo ministra na podlagi veljavne nacionalne zakonodaje in predpisov?
               
            
                  4.
               
               
                  Ali je minister za izobraževanje, znanost in kulturo zavezan k uporabi postopka javnega naročanja, ki temelji na Direktivi 2014/24/EU, v zvezi z javnim naročanjem storitev, ki zajemajo delovanje šol in poučevanje na višji srednji stopnji v zameno za finančne prispevke?